## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. srpnja 1993.

### NN 80/1993 (1.9.1993.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. srpnja 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3c. stavka 3. Zakona o preuzimanju saveznog zakona
iz oblasti mirovinskog i invalidskog osiguranja vojnih osiguranika koji
se u Republici Hrvatskoj primjenjuje kao republički zakon ("Narodne
novine", br. 53/91, 73/91,18/92, 71/92 i 26/93). članka 3. stavka
5. Uredbe o ostvarivanju prava iz mirovinskog i invalidskog osiguranja
osoba kojima je prestalo svojstvo aktivne vojne osobe u bivšoj JNA do 31.
prosinca 1991. ("Narodne novine", br. 46/92 i 71/92) te članka
6. točke 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine", br. 58/90 i 21/92), Upravni
odbor Republičkog fonda mirovinskog i invalidskog osiguranja radnika Hrvatske.
na sjednici održanoj 23. kolovoza 1993. donosi

## ODLUKU

### o usklađivanju mirovina, doplatka za pomoć i njegu i novčanih naknada za tjelesno oštećenje od 1. srpnja 1993.

1. Na temelju članka 1. stavka 2. Pravilnika o visini, načinu i rokovima
usklađivanja mirovina i drugih novčanih primanja iz mirovinskog i invalidskog
osiguranja ("Narodne novine", br. 35/93) mirovine i druga novčana
primanja korisnika iz članka 1. Uredbe o ostvarivanju prava iz mirovinskog
i invalidskog osiguranja osoba kojima je prestalo svojstvo aktivne vojne
osobe u bivšoj JNA do 31. prosinca 1991. ("Narodne novine", br.
46/92 i 71/92) i mirovine i druga novčana primanja korisnika iz članka
3b. Zakona o preuzimanju saveznog zakona iz oblasti mirovinskoga i invalidskog
osiguranja vojnih osiguranika koji se u Republici Hrvstskoj primjenjuje
kao republički zakon ("Narodne novine, br. 53/91, 73/91, 18/92, 71/92
i 26/93), koje su od 1. siječnja 1993. povećane za 20,2% prema Odluci o
usklađivanju mirovina, doplatka za pomoć i njegu i novčanih naknada za
tjelesno oštećenje od 1. siječnja 1993. ("Narodne novine", broj
23/93), od 1. veljače 1993. za 26,1% prema Odluci o usklađivanju mirovina,
doplatka za pomoć i njegu i novčanih naknada za tjelesno oštećenje od 1.
veljače 1993. ("Narodne novine", broj 35/93) od 1. ožujka 1993.
za 22,7% prema Odluci o usklađivanju mirovina, doplatka za pomoć i njegu
i novčanih naknada za tjelesno oštećenje od 1. ožujka 1993. ("Narodne
novine", broj,47/93) od 1. travnja 1993. za 44,3% prema Odluci o usklađivanju
mirovina, doplatka za pomoć i njegu i novčanih naknada za tjelesno oštećenje
od 1. travnja 1993. ("Narodne novine", broj 54/93) od 1. svibnja
1993. za 27,8% prema Odluci o usklađivanju mirovina, doplatka za pomoć
i njegu i novčanih naknada za tjelesno oštećenje od 1. svibnja 1993. ("Narodne
novine", broj 67/93) od 1. lipnja 1993. za 37,8% prema Odluci o usklađivanju
mirovina, doplatka za pomoć i njegu novčanih naknada za tjelesno oštećenje
od 1. lipnja 1993. ("Narodne novine", broj 72/93) povećavaju
se od 1. srpnja 1993. za 32,8%.

2. Mirovine usklađene prema točki 1. ove odluke ne mogu iznositi više
od 1.321.126.- HRD, niti manje od 213.739.- HRD mjesečno .

3. Doplatak za pomoć i njegu i novčane naknade za tjelesno oštećenje,
usklađene po ovoj Odluci, isplaćivat će se od 1. srpnja 1993. najviše u
svoti koje od 1. srpnja 1993. pripadaju korisnicima tih prava u Republičkom
fondu mirovinskoga i invalidskog bsiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj Odluci, uzima se svota koja je korisnicima pripadala na dan 1. srpnja
1993.

5. Usklađivanje mirovina i drugih novčanih primanja, prema ovoj Odluci,
obavit će se po službenoj dužnosti, bez donošenja rješenja. .

6. Ova odluka stupa na snagu idućeg dana od dana objave u "Narodnim
novinama", a primjenjuje se od 1. srpnja 1993.

Klasa: 140-13/93-01/3168

Ur. broj: 341-99-01/93-7

Zagreb, 23. kolovoza, 1993.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 80/1993-1642